Կիրակի հոլանդական Վեյկ-ան-Զեեում կայացան Կորուս շախմատային գերմրցաշարի 8-րդ տուրի պարտիաները: Յոթ պարտիաներից երկուսն արդյունավետ ելք ունեցան, սակայն ամենաուշագրավն այն էր, որ իր առաջին պարտությունը կրեց առաջատարներից մեկը` Սերգեյ Կարյակինը, ով տանուլ տվեց Վասիլի Իվանչուկին: Վերջինիս հաղթանակը հնարավորություն տվեց Սերգեյ Մովսեսյանին կես միավորով առաջ անցնել Կարյակինից և միանձնյա գլխավորել մրցաշարային աղյուսակը: Ամենից երկարը տևեց Արոնյան-վան Վելի մրցամարտը, սակայն Լևոնին չհաջողվեց վերջնախաղում իրացնել առավելությունը և կողմերը համաձայնեցին կիսել միավորը: